Missing in Action 2: The Beginning

Missing in Action 2: The Beginning er en amerikansk actionfilm fra 1985 med Chuck Norris i hovedrollen. Andre sentrale roller spilles av Soon-Tek Oh og Steven Williams. Regi er ved Lance Hool.

Filmen er en såkalt prequel til Missing in Action, fra 1984. I 1988 kom en tredje film: 'Braddock: Missing in Action III. Handlingen i den tredje filmen er lagt flere år etter de to første.

Handling 
Missing in Action 2 : The Beginning starter med å skildre oberst James Braddocks (Chuck Norris) fangetilværelse i Vietnam. Deretter handler filmen om hvordan han etter flere års fangenskap klarer å flykte fra fangeleiren.

Om filmen 
Filmen innbrakte $10,5 millioner på amerikanske kinoer og havnet på en 77.-plass over de mest innbringende filmene i USA i 1985. Dette var under halvparten av det som den første filmen innbrakte.

VGs anmelder gav den terningkast to og skrev: «Filmen blir stående som en temmelig naiv versjon av den amerikanske drømmen om å være seierherre på alle fronter».

Missing in action 2 ble ikke satt opp på norske kinoer, men ble utgitt på video i 1987.

Filmen ble innspilt i Jalapa i Mexico og på Saint Kitts og Nevis.

Rollebesetning 
 Chuck Norris: Oberst James Braddock
 Soon-Tek Oh: Oberst Yin
 Steven Williams: Kaptein David Nester
 Bennett Ohta: Kaptein Ho
 Cosie Costa: Mazilli
 Joe Michael Terry: Opelka
 John Wesley: Frankie
 David Chung: Dou Chou
 Professor Toru Tanaka: Lao

Referanser

Eksterne lenker 
 

Actionfilmer fra USA
Filmer fra 1985
Engelskspråklige filmer
Oppfølgerfilmer
Filmer lagt til Vietnam